Matrimonio

O matrimonio ye o reconoiximiento churidico, social y cultural d'una relación estable entre dos personas.

 Motivacions 
Tien por obchectivo proporcionar un marco de protección mutua u de protección d'a descendencia. Puet estar motivato tamién por otros intreses personals, economicos, sentimentals y como meyo ta obtener bellas avantallas socials.

 Matrimonio civil u relichioso 
Tradicionalment, dos personas contrayen un compromís matrimonial (s'esposan) y son  esposo (hombres) y esposa (mullers) dimpués d'un periodo de festear —salir chuntos ta conoixer-se—. A traviés d'una voda u casamiento, se converten en mariu (hombre casau) y muller (muller casada). La parella son, entre ellos, conchuches. O matrimonio puet estar civil u relichioso y, pendendo d'a relichión u de l'ordenamiento churidico, os dreitos, debers y requisitos d'o matrimonio son distintos.

 Matrimonio mixto u homosexual 
Tradicionalment, se denominaban matrimonios nomás los casamientos entre personas de sexo diferent. Pero ya se reconoixe en mas de 20 países lo matrimonio entre personas d'o mesmo sexo: Países Baixos (dende l'anyo 2000), Belchica (2003), Canadá, Aragón y Espanya (2005),  Sudafrica  (2006), Mexico, Noruega y Suecia (2009), Archentina, Islandia y Portugal (2010),  Dinamarca (2012), Brasil, Francia, Gales, Anglaterra, Nueva Zelanda y Uruguai (2013), Luxemburgo (2014), Eslovenia, Estaus Unius, Finlandia y Irlanda (2015).La Vanguardia: '¿En qué países es legal el matrimonio homosexual'.   Consulta 18/11/2015

 Edat minima 
A partir d'o 23 de chulio de 2015, cal tener 16 anyos pa poder contrayer matrimonio en Aragón y Espanya. En Italia y Alemanya, 14; Dinamarca, Estonia, Lituania, Eslovenia, 15; Reino Uniu y Noruega, 16; Irlanda, 17; Malta, Francia, Rumania, 18.El País, 22/07/2015.  consulta 19/11/2015.

 Dot 
Se denomina tamién matrimonio u casamiento a lo dot —conchunto de biens y riquezas— que aportaba la muller en casar-se.

En ista versión d'o romance de Marichuana, ye l'hombre qui aporta lo dot.

 Santo matrimonio 
O catolicismo denomina santo matrimonio a la unión d'una persona con o suyo dios en entrar en orden relichiosa.

 Cabos d'anyo en a cultura popular 
A cultura occidental celebra os cabos d'anyo de casamiento y los asocia a un elemento material. Os mas comuns son os siguients:
 1er cabo d'anyo: papel u cotón
 5eno: fusta
 10eno: estanyo
 12eno: seda
 15eno: vidre
 22eno: bronce
 25eno: archent
 30eno: perla
 50eno: oro
 60eno: diamant
 70eno: platín

 Veyer tamién 
 Bigamia.
 Familia.
 Monogamia.
 Poliandría.
 Poligamia.
 Polichinia.

Referencias

*
Categoría:Dreito civil